

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 28.janvārī **Nr.45**

 (prot.Nr.3, 31.§)

**Par nekustamā īpašuma Nikolaja ielā 3A, Daugavpilī, daļas nodošanu**

 **bezatlīdzības lietošanā Daugavpils pilsētas pašvaldības**

**tūrisma attīstības un informācijas aģentūrai**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta pirmo, trešo, trešo prim un sesto daļu, izskatot Daugavpils pilsētas pašvaldības tūrisma attīstības un informācijas aģentūras 2020.gada 23.decembra vēstuli Nr.1.-7./46 (reģistrēta Daugavpils pilsētas domē, turpmāk – Dome, 2020.gada 28.decembrī ar Nr.2352/1.2.-6) ar lūgumu nodot bezatlīdzības lietošanā neapdzīvojamās telpas Nikolaja ielā 3A, Daugavpilī, ņemot vērā to, ka tās ir nepieciešamasDaugavpils pilsētas pašvaldības tūrisma attīstības un informācijas aģentūras darbības nodrošināšanai (veikšanai), kura tika izveidota ar mērķi – veicināt tūrisma attīstību un kultūrvēsturiskā mantojuma saglabāšanu, nodrošināt kultūrizglītojošo un informatīvo darbu tūrisma jomā un veselīga dzīvesveida popularizēšanu, līdz ar to pašvaldības autonomās funkcijas nodrošināšanai, Daugavpils pilsētas domes Īpašuma komitejas 2021.gada 21.janvāra sēdes atzinumu, Daugavpils pilsētas domes Finanšu komitejas 2021.gada 21.janvāra sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Nodot bezatlīdzības lietošanā Daugavpils pilsētas pašvaldības tūrisma attīstības un informācijas aģentūrai, reģistrācijas Nr.90010652160, juridiskā adrese: Rīgas iela 22A, Daugavpils, turpmāk – Aģentūra, Daugavpils pilsētas pašvaldībai piederošā nekustamā īpašuma, kadastra Nr.0500 011 2102, ar nosaukumu Daugavpilī, Cietokšņa valnis”, daļu, turpmāk – Īpašums,:

 - neapdzīvojamās telpas Nr.4 un Nr.5 74,6 m2 platībā, telpu grupas 001 daļa, kas atrodas būvē, būves kadastra apzīmējums 0500 011 2102 002, ar nosaukumu “Nikolaja vārti” **Nikolaja ielā 3A, Daugavpilī**;

 - zemesgabala, kadastra apzīmējums 0500 011 2102, Daugavpilī, “Cietokšņa valnis”, daļas 752 m2 platībā 746/3347 domājamās daļas.

 2. Uz 2021.gada 31.janvāri ēkas ar kadastra apzīmējumu 0500 011 2102 002 Nikolaja ielā 3A, Daugavpilī, bilances vērtība sastāda 646538,82 EUR (seši simti četrdesmit seši tūkstoši pieci simti trīsdesmit astoņi eiro un 82 centi). Zemesgabala ar kadastra apzīmējumu 0500 011 2102 Daugavpilī, “Cietokšņa valnis”, 165493 m2 platībā bilances vērtība uz 2021.gada 31.janvāri sastāda 51803,92 EUR (piecdesmit viens tūkstotis astoņi simti trīs eiro un 92 centi).

3. Īpašums tiek nodots bezatlīdzības lietošanā līdz **2025.gada 31.janvārim.**

 4. Īpašuma bezatlīdzības lietošanas mērķis – Aģentūras darbības nodrošināšanai (ekspozīcijas “Daugavpils cietoksnis” izveidei).

 5. Aģentūra ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

 6. Nododamais Īpašums ir apmierinošā tehniskā stāvoklī.

 7. Aģentūrai ir pienākums nekavējoties nodot bezatlīdzības lietošanā nodoto Īpašumu Daugavpils pilsētas pašvaldībai, ja tiek izbeigts līgums par Īpašuma nodošanu bezatlīdzības lietošanā.

 8. Uzdot Daugavpils pilsētas domes Īpašuma pārvaldīšanas departamentam sagatavot līguma projektu par Īpašuma nodošanu bezatlīdzības lietošanā Aģentūrai.

 9. Pilnvarot Daugavpils pilsētas domes izpilddirektori parakstīt līgumu par Īpašuma nodošanu bezatlīdzības lietošanā.

Domes priekšsēdētājs *(personiskais paraksts)* I.Prelatovs